Държавен вестник, бр. 72, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  72
(6) Отчетът за устойчивостта по ал. 1 и 
4 следва да бъде изготвен в съответствие с 
Европейските стандарти за отчитане на устой­
чивостта за предприятия от трети държави.
(7) Независимо от ал. 6, отчетът за устой­
чивостта по ал. 1 и 4 може да бъде изготвен 
в съответствие с Европейските стандарти за 
отчитане на устойчивостта или със стандарти, 
признати за еквивалентни на тях.
(8) Когато на дъщерното предприятие по 
ал. 1 или клона по ал. 4 не е предоставен отчет 
за устойчивостта от предприятието от трета 
държава или не разполага с цялата инфор­
мация, необходима за изготвянето на отчета 
за устойчивостта, и тя не му е предоставена, 
след като е била изискана от предприятието, 
регулирано от законодателството на трета дър­
жава, отчетът за устойчивостта се изготвя и 
публикува на базата на информацията, с която 
разполага. Отчетът съдържа и декларация, че 
предприятието, регулирано от законодател­
ството на трета държава, не е предоставило 
необходимата информация.
(9) Отчетът за устойчивостта се публикува 
заедно с мнението за изразяване на сигурност, 
предоставено от едно или повече лица или 
дружества, които имат право да подписват 
доклади с одиторско мнение относно ин­
формацията в отчета за устойчивостта към 
доклада за дейността съгласно националното 
законодателство на предприятието от трета 
държава или на държава членка.
(10) Когато мнението за изразяване на 
сигурност по ал. 9 не е предоставено от 
предприятието от трета държава, дъщерното 
предприятие по ал. 1 или клонът по ал. 4 
публикува декларация, в която посочва това 
обстоятелство.
Чл. 52в. Дъщерните предприятия и клоно­
вете по чл. 52б публикуват отчета за устойчи­
востта, мнението за изразяване на сигурност и, 
когато е приложимо, декларацията по чл. 52б, 
ал. 10 на български език в срок до 12 месеца 
след края на отчетния период, за който са 
изготвени, чрез заявяване и представяне за 
обявяване в търговския регистър и регистъра 
на юридическите лица с нестопанска цел.“
§ 24. В чл. 72 се правят следните изменения 
и допълнения:
1. Създава се нова ал. 2:
„(2) Който в нарушение на глава седма, 
раздели III и IV не включи в доклада за дей­
ността отчет за устойчивостта, съответно в 
консолидирания доклад за дейността – кон­
солидиран отчет за устойчивостта, или не 
спази изискуемия формат, се наказва с глоба в 
размер от 1000 до 3000 лв., а на предприятието 
се налага имуществена санкция в размер от 
2000 до 15 000 лв.“
2. Създава се ал. 3:
„(3) Който в нарушение на глава седма, 
раздели III и IV включи непълна или невярна 
информация в отчет за устойчивостта, съот­
ветно в консолидирания доклад за дейност­
та – консолидиран отчет за устойчивостта, се 
наказва с глоба в размер от 500 до 3000 лв., 
а на предприятието се налага имуществена 
санкция в размер от 2000 до 5000 лв.“
3. Досегашната ал. 2 става ал. 4 и в нея 
след думите „ал. 1“ се поставя запетая и се 
добавя „2 и 3“.
§ 25. В чл. 74, ал. 1 след думите „финансов 
отчет“ се добавя „доклад за дейността с от­
чет за устойчивостта, отчет за устойчивостта 
по чл. 52б, одиторски доклад или доклад 
за изразяване на сигурност върху отчета за 
устойчивостта“.
§ 26. В чл. 75, ал. 1 след думите „финансов 
одит“ се добавя „или ангажимент за изразяване 
на сигурност върху отчета за устойчивостта“.
§ 27. В чл. 76 се правят следните допъл­
нения:
1. В ал. 1 след думите „финансов одит“ 
се добавя „или ангажимент за изразяване на 
сигурност по устойчивостта“.
2. В ал. 2 след думите „извърши одит“ се 
добавя „или изпълни ангажимент за изразяване 
на сигурност по устойчивостта“.
§ 28. В допълнителните разпоредби се пра­
вят следните изменения и допълнения:
1. В § 1:
а) в т. 11 се създава изречение второ: „Не­
зависимо от изречение първо „нетни приходи 
от продажби“ са:
а) за взаимозастрахователните кооперации 
с право на достъп до единния пазар на Евро­
пейския съюз – записаните премии по смисъла 
на чл. 1, т. 11 от Делегиран регламент (ЕС) 
2015/35 на Комисията от 10 октомври 2014 г. 
за допълнение на Директива 2009/138/ЕО на 
Европейския парламент и на Съвета относно 
започването и упражняването на застрахова­
телна и презастрахователна дейност (ОВ, L 12/1 
от 17 януари 2015 г.) за финансовата година;
б) за кредитните институции съгласно оп­
ределението в член 4, параграф 1, точка 1 от 
Регламент (ЕС) № 575/2013 – определеният в 
съответствие с член 43, параграф 2, буква „в“ 
от Директива 86/635/ЕИО на Съвета;
в) за дъщерните предприятия и клоновете, 
попадащи в обхвата на чл. 52б – приходите, 
определени от или по смисъла на рамката за 
финансово отчитане, въз основа на която се 
изготвят финансовите отчети на предприятието 
или клона;“
б) създават се т. 35 – 41:
„35. „Въпроси по устойчивостта“ означава 
фактори в областта на опазването на околната 
среда, социалните права и правата на човека, 
както и управленските въпроси, включително 
факторите на устойчивост по смисъла на чл. 2, 
т. 24 от Регламент (ЕС) 2019/2088.
36. „Отчитане на устойчивостта“ означава 
оповестяване на информация, свързана с въ­